Höfundur : Gunnar Gunnarsson • Skrifað : 25. nóvember 2019 . Ferðamönnum er ráðlagt að hraða sér í gegnum höfuðborgina og drífa sig beint upp í næstu flugvél austur á land í grein sem birtist nýlega í bandaríska lífsstílstímaritinu Cosmopolitan . Blaðamaður ritsins heimsótti fjórðunginn í haust og fer um hann lofsamlegum orðum . „ Þegar þú hugar um Ísland koma líklega upp í huga þér myndir af neonbláu vatninu í Bláa lóninu og af Reykjavíkurborg , vinsælum ferðamannastöðum á vesturhluta landsins . En hefurðu einhvern tíman hugsað um austurhlutann ? Nei , ekki satt ? Hann kann að vera utan alfaraleiðar en það er þess virði að heimsækja hann því – já , ég segi það satt – hann er flottari en vinsælu staðirnir sem þú sérð á Instagram . “ „ Þið vitið að allir sem heimsækja Ísland fara í Bláa lónið ? Sá drullupollur er bara affallsvatn úr verksmiðju . Það er ekki einu sinni leyndarmál . En það eru fleiri náttúrulaugar á Íslandi , til dæmis Vök baths , sem opnaði í sumar , “ segir í umfjölluninni um Vök . Ræktun Móður Jarðar í Vallanesi heillaði einnig Carinu Hsieh frá Cosmopolitan . Þar sé sjálfbærni í fyrirrúmi og dásamar hún hönnun Eymundar Magnússonar á kerfum endurnýta og endurvinna það sem fellur til við starfsemina . Þá hafi það aukið virðingu hennar fyrir lífrænni ræktun að fræðast um erfiðleikana sem fylgi því að stunda landbúnað á Íslandi . Carina heimsækir ekki bara afmarkaða áfangastaði heldur mælir hún einnig með að ferðamenni reyni að elta uppi Lagarfljótsorminn sem bóndi einn á svæðinu hafi fest á filmu fyrir nokkrum árum . Þá dásamar hún að hægt sé að drekka vatnið beint úr krananum og tekur það fram að það að kaupa vatn í flösku á Íslandi sé besta leiðin til að koma upp um sig sem fávísan ferðalang . Carina dásamar ekki bara vatnið sem rennur úr krananum heldur það sem fellur í fossunum . Hún nefnir Flögufoss í Breiðdal sem að liggi falleg gönguleið . Þá hafi ekki spillt fyrir að finna gómsæt ber á leiðinni . Þá sé alltaf þess virði að eltast við norðurljósin , sum hótel bjóði meira að segja upp á að næturvaktin hringi og vekja gesti sem vilji sjá þau . „ Ég er ekki viss um að nágrannarnir í New York myndu láta mig vita þótt kviknað væri í húsinu okkar . “ En mesta hrósið í grein Carinu fær Óbyggðasetrið í Fljótsdal , annars vegar fyrir safnið sjálf , hins vegar fyrir kláfferjuna yfir Jökulsá . Carina sér meira að segja sérstaka ástæðu til að taka það fram að hún sé ekki styrkt af safninu áður en hún skrifar um það langa lofræðu , hún hafi einfaldlega fallið kylliflöt fyrir þeirri miklu vinnu og ást sem lögð hafi verið í staðinn sem sé eins konar „ barna Disney-land um sögu Íslands . “ Hún hrósar gistiaðstöðunni , matseldinni , baðhúsinu , stjörnuskoðunarmiðstöðinni , hestunum og kindunum en sérstaklega kláfnum . Að fara yfir ána á honum sé ógnvekjandi en líka skemmtilegt og láti manni líða eins og Indiana Jones . Hún hafi skemmt sér svo vel að hún hafi farið fjórum sinnum fram og til baka yfir ána í kláfnum .